Die 2021-AVBOB-Poёsiepryswenners aangekondig: Poёsie snoer ons saam - Afrikaans.com
Die 2021-AVBOB-Poёsiepryswenners aangekondig: Poёsie snoer…
Die AVBOB Poësieprojek het die wenners van die vierde AVBOB Poësiekompetisie op Dinsdagaand 17 Augustus aangekondig en gevier. Die wenners in al 11 taalkategorieë het elk 'n kontantprys van R10 000 en 'n R2 500-boekgeskenkbewys ontvang. Die gedigte van die drie finaliste in elke taalkategorie is ook opgeneem in die jaarlikse bloemlesing, I wish I'd said … Vol. 4, wat bekendgestel is by hierdie roerende en opbouende geleentheid wat regstreeks op sosiale media gestroom is.
Kompetisie toon merkwaardige groei
"In elke kategorie, behalwe Afrikaans en Engels, is die wenner 'n jong digter! Dit spreek boekdele oor jongmense wat hul moedertaal praat. Dit vertoon ook die onontginde potensiaal van ons land se jeug, wat 'n groot bron van hoop vir die toekoms is."
– Compère Rozanne McKenzie.
AVBOB-bestuurshoof, Carl van der Riet het gesê die AVBOB Poësieprojek is in Julie 2017 aangekondig met dié duidelike doelwit: "Om aan dié wat sprakeloos agtergelaat is weens hul verlies te voorsien van gedigte wat hul lyding verwoord. Die AVBOB Poësieprojek het dié benadering sedertdien voortgesit, wat 'n geloof in ubuntu insluit. Ons glo dat, deur dit vir elkeen van ons moontlik te maak om sy eie menslikheid te besef en te begryp, en dit deur ánder se menslikheid, dra ons by tot ons eie genesing en vernuwing, sowel as dié van ons gemeenskappe."
Oor die merkwaardige groei van 35% in die getal 2020-inskrywings, naamlik 7 124 digters wat altesame 41 149 gedigte ingestuur het, het Van der Riet genoem dat dit byna presies dubbel die getal is wat in 2017, die eerste kompetisiejaar, voorgelê is. "In die afgelope vier jaar is altesame 121 629 gedigte ingedien en die aanlyn-AVBOB Poësiebiblioteek bevat nou meer as 14 000 gekeurde gedigte van bemoediging." Hierdie werke is vryelik beskikbaar vir die publiek vir gebruik by begrafnisse en gedenkdienste, of net om te lees in daardie oomblikke wanneer inspirasie en vertroosting nodig is.
Jaarlikse bloemlesing, volume 4 bekendgestel
Die jaarlikse bloemlesing, I wish I'd said … Vol. 4, wat by die aanlyn gala bekendgestel is, is saamgestel deur die hoofredakteur, Johann de Lange, en die Sesotho-redakteur, Rethabile Possa-Mogoera. Dit bevat die gedigte van die drie finaliste en 'n reeks opdraggedigte in elke amptelike taal, insluitende vier vertalings van Afrikaanse gedigte, geskryf deur Lynthia Julius, in !Xun Thali en Nama.
Neem deel en bestel die bundel
E-pos: charmain@etal.co.za Tel. +27 79 941 4602
Die 2021-AVBOB Poësie-pryswenners in Afrikaans:
Wenner: Jacques Coetzee met sy gedig, Doepa vir Allenigheid
2e plek: Maretha Maartens met haar gedig, Die Senotaaf van Emmaus
3e plek: Salvia Ockhuis met haar gedig, Koud.
Meer oor Jacques Coetzee
Gaan lees gerus meer oor die wenners in die ander taalkategorieё by avbobpoetry.co.za
Categories: Taal, TaalnuusBy Afrikaans.com 23 Aug 2021 Leave a comment
PreviousPrevious post:Bianca Buitendag: Hart, passie, en genade – só wen 'n mens by die Olimpiese Spele.NextNext post:Skryfnet: Vir almal wat in Afrikaans met woorde wil woeker.